Hun var utdannet musikalsk barnehagelærer i 1962 og tok videreutdannelse i harmonilære og kontrapunkt med Kolbjørn Ofstad. I 1974 var hun ferdigutdannet i sangpedagogikk ved Norges musikkhøgskole. Hun var aktiv som komponist fra 1960-tallet. Verkene hennes har vært fremført blant annet i NRK, Munchmuseet og Norges musikkhøgskole. Noen av verkene hennes har blitt spilt inn av Marit Bockelie og utgitt på CD i 2006. Greta Liv Jordhøy ble tatt inn som medlem av Norsk Komponistforening i 2009.